EPISTOLA XVII. AD NOTEGARIUM EPISCOPUM LEODICENSEM.
Collectionem episcoporum propter quae significatum est, non esse factam, tarditati perlatae epistolae imputandum. Disputabitur autem de his in adventu vestro, et si ita visum fuerit, amplius postmodum privatim et in commune deliberabitur. Caeterum, qui frater meus se suaque ad vos pertinere putat, multumque spei suae salutis vobis attribuit, Gualterum militem a pervasione praediorum sui Wazonis cohibere debetis: eoque facto et sinistrum rumorem vitabitis, et proprio officio non defuisse videbimini.